Document ID: /roh_data/filtered/fineweb-2-filterrobots_roh.jsonl.gz/41247

Il skiunz Marco Odermatt è vegnì undrà cun il premi «Skieur d'Or» per sias prestaziuns da la stagiun passada. Quellas aveva el curunà cun gudagnar il classament general da la cuppa mundiala e cun la medaglia olimpica d'aur en il slalom gigant.
Marco Odermatt è l'emprim Svizzer dapi Carlo Janka l'onn 2010 e l'otgavel en tut che gudogna il premi surdà dapi il 1963 da la Federaziun internaziunala dals schurnalists e schurnalistas da skis. L'onn passà era Alexis Pinturault vegnì undrà.